|  |  |  |  |
| --- | --- | --- | --- |
| |  | | --- | | GRB  REPUBLIKA HRVATSKA  OSJEČKO-BARANJSKA ŽUPANIJA |  |  |  | | --- | --- | |  | **OPĆINA ERNESTINOVO**  **Općinska načelnica** | |

KLASA: 604-01/25-01/1

URBROJ: 2158-19-02-25-2

Ernestinovo, 8. listopada 2025.

Temeljem članka 12. Pravilnika o stipendijama Općine Ernestinovo (Službeni glasnik Općine Ernestinovo broj 12/23), općinska načelnica ***raspisuje***

## NATJEČAJ

**za dodjelu stipendija Općine Ernestinovo**

**za školsku odnosno akademsku godinu 2025./2026.**

**Natječaj je otvoren od 8. listopada 2025. do 22. listopada 2025. godine do 14:00 sati**

Raspisuje se natječaj za dodjelu stipendija Općine Ernestinovo, koje se dodjeljuju učenicima i studentima s područja Općine Ernestinovo:

1. učenicima tijekom redovitog srednjoškolskog obrazovanja, u iznosu 40,00 eura mjesečno. Dodjeljuju se ukupno tri (3) **redovne učeničke stipendije**. Stipendija će se isplaćivati za razdoblje od 1. rujna 2025. do 30. lipnja 2026.godine.
2. učenicima tijekom redovitog srednjoškolskog obrazovanja, u iznosu 50,00 eura mjesečno. Dodjeljuju se ukupno tri (3) **učeničke stipendije za izvrsnost.** Stipendija će se isplaćivati za razdoblje od 1. rujna 2025. do 30. lipnja 2026.godine.
3. studentima tijekom redovitog sveučilišnog i stručnog studija, u iznosu 70,00 eura mjesečno. Dodjeljuju se ukupno četiri (4) **redovne studentske stipendije**. Stipendija će se isplaćivati za razdoblje od 1. listopada 2025. do 30. lipnja 2026.godine.
4. studentima tijekom redovitog sveučilišnog i stručnog studija, u iznosu 100,00 eura mjesečno. Dodjeljuju se ukupno dvije (2) **studentske stipendije za izvrsnost**. Stipendija će se isplaćivati za razdoblje od 1. listopada 2025. do 30. lipnja 2026. godine.

Stipendiju Općine Ernestinovo može primati samo jedan korisnik iz jednog zajedničkog kućanstva. Natjecati se može više korisnika, a ako svi prođu na natječaju, prije potpisivanja ugovora kandidati se moraju izjasniti koji od njih će primati stipendiju.

Iznimno, ako se na natječaj ne prijavi dovoljan broj kandidata koji zadovoljavaju natječajne uvjete, stipendiju može primati i više korisnika iz jednog zajedničkog kućanstva, pod uvjetom da zadovoljavaju natječajne uvjete.

1. **UVJETI ZA DODJELU STIPENDIJA**

***Uvjeti za redovnu učeničku stipendiju***

Pravo na redovnu učeničku stipendiju tijekom redovitog srednjoškolskog obrazovanja može ostvariti kandidat koji udovoljava sljedećim uvjetima:

* da je državljanin Republike Hrvatske
* da je redoviti učenik 2., 3., 4., ili 5.razreda srednje škole i da srednju školu pohađa u Republici Hrvatskoj
* da ne ponavlja razred
* da ima prosjek ocjena za prethodni razred srednje škole najmanje 3,50
* da nije korisnik stipendije po drugoj osnovi
* da na dan raspisivanja javnog natječaja za dodjelu stipendija ima prebivalište na području Općine Ernestinovo najmanje 1 godinu
* da nije polaznik privatne srednje škole
* da mjesečni prihodi kućanstva iz svih izvora ne prelaze 400,00 eura po članu kućanstva (uključujući i prihode s osnove socijalne skrbi, obavljanja zanatske poduzetničke i poljoprivredne djelatnosti, naknade za uzdržavanje)
* da podnositelji i članovi uže obitelji ( roditelji, braća i/ili sestre, bake i djedovi) u trenutku podnošenja prijave ne duguju proračunu Općine Ernestinovo.

Prosjek ocjena zaokružuje se na dvije decimale.

***Uvjeti za učeničku stipendiju za izvrsnost***

Pravo na učeničku stipendiju za izvrsnost tijekom redovitog srednjoškolskog obrazovanja može ostvariti kandidat koji udovoljava sljedećim uvjetima:

* da je državljanin Republike Hrvatske
* da je redoviti učenik 2., 3., 4., ili 5.razreda srednje škole i da srednju školu pohađa u Republici Hrvatskoj
* da ne ponavlja razred
* da ima prosjek ocjena za prethodni razred srednje škole najmanje 4,50
* da nije korisnik stipendije po drugoj osnovi
* da na dan raspisivanja javnog natječaja za dodjelu stipendija ima prebivalište na području Općine Ernestinovo najmanje 1 godinu
* da nije polaznik privatne srednje škole
* da mjesečni prihodi kućanstva iz svih izvora ne prelaze 500,00 eura po članu kućanstva (uključujući i prihode s osnove socijalne skrbi, obavljanja zanatske poduzetničke i poljoprivredne djelatnosti, naknade za uzdržavanje)
* da podnositelji i članovi uže obitelji ( roditelji, braća i/ili sestre, bake i djedovi) u trenutku podnošenja prijave ne duguju proračunu Općine Ernestinovo.

Prosjek ocjena zaokružuje se na dvije decimale.

***Uvjeti za redovnu studentsku stipendiju***

Pravo na redovnu studentsku stipendiju može ostvariti kandidat koji udovoljava sljedećim uvjetima:

* da je državljanin Republike Hrvatske
* da je redoviti student 2. ili viših godina studija koji studira u Republici Hrvatskoj
* da savladava upisani studij bez ponavljanja godine, odnosno da redovito napreduje u studiju osim u slučaju mirovanja studentskih prava sukladno Zakonu o znanstvenoj djelatnosti i visokom obrazovanju
* da nema status apsolventa
* da mu je prosjek ocjena u dosadašnjem tijeku studiranja najmanje 3,50
* da nije korisnik stipendije po drugoj osnovi
* da na dan raspisivanja javnog natječaja za dodjelu stipendija ima prebivalište na području Općine Ernestinovo najmanje jednu godinu
* da ne studira na privatnoj visokoobrazovnoj ustanovi
* da mjesečni prihodi kućanstva iz svih izvora ne prelaze 500,00 eura po članu kućanstva (uključujući i prihode s osnove socijalne skrbi, obavljanja zanatske poduzetničke i poljoprivredne djelatnosti)
* da podnositelji i članovi uže obitelji ( roditelji, braća i/ili sestre, bake i djedovi) u trenutku podnošenja prijave ne duguju proračunu Općine Ernestinovo.

Prosjek ocjena zaokružuje se na dvije decimale, a dokazuje se potvrdom o upisu s prijepisom ocjena pribavljenom putem Studomata i ovjerena od strane visokoobrazovne ustanove.

***Uvjeti za studentsku stipendiju za izvrsnost***

Pravo na studentsku stipendiju za izvrsnost može ostvariti kandidat koji udovoljava sljedećim uvjetima:

* da je državljanin Republike Hrvatske
* da je redoviti student 2. ili viših godina studija koji studira u Republici Hrvatskoj
* da savladava upisani studij bez ponavljanja godine, odnosno da redovito napreduje u studiju osim u slučaju mirovanja studentskih prava sukladno Zakonu o znanstvenoj djelatnosti i visokom obrazovanju
* da na dan raspisivanja javnoga natječaja za dodjelu stipendija ima prebivalište na području Općine Ernestinovo najmanje jednu godinu
* da mu je prosjek ocjena u dosadašnjem tijeku studiranja najmanje 4,2 za tehničke i prirodne studije, te 4,5 za društvene studije
* da ne studira na privatnoj visokoobrazovnoj ustanovi
* da nije korisnik stipendije po drugoj osnovi
* da nije apsolvent
* da nije stariji od 26 godina
* da podnositelji i članovi uže obitelji ( roditelji, braća i/ili sestre, bake i djedovi) u trenutku podnošenja prijave ne duguju proračunu Općine Ernestinovo.

Prosjek ocjena zaokružuje se na dvije decimale, a dokazuje se potvrdom o upisu s prijepisom ocjena pribavljenom putem Studomata i ovjerena od strane visokoobrazovne ustanove.

**KRITERIJI ZA UTVRĐIVANJE LISTE PRVENSTVA** **ZA UČENIČKE STIPENDIJE I REDOVNE STUDENTSKE STIPENDIJE**

1. **REDOVNE UČENIČKE STIPENDIJE**

***Opći uspjeh***

Kriteriji za utvrđivanje liste prvenstva za dodjelu redovne učeničke stipendije Općine Ernestinovo po osnovi općeg uspjeha u školovanju su dobivaju se izračunavanjem prosjeka ocjena prethodnog razreda:

**Prosjek ocjena x 15 = broj bodova**

***Socijalni status* *kandidata***

Dodatno će se bodovati socijalni status kandidata kako slijedi:

1. dijete bez oba roditelja 40 bodova
2. dijete bez odgovarajuće roditeljske skrbi 40 bodova
3. dijete smrtno stradalog, zatočenog ili nestalog

hrvatskog branitelja iz Domovinskog rata 30 bodova

1. dijete invalida Domovinskog rata 20 bodova
2. dijete samohranog roditelja 20 bodova
3. dijete iz kućanstva koje je korisnik zajamčene

minimalne naknade 15 bodova

1. za svakog člana kućanstva osim podnositelja prijave

koji se redovito školuje, a ne prima stipendiju 10 bodova

***Prihodi kućanstva***

Kriteriji za bodovanje prihoda kućanstva boduju se ovisno o mjesečnim prihodima po članu kućanstva, kako slijedi:

1. manje od 150,00 eura 45 bodova
2. 150,01 eura – 200,00 eura 35 bodova
3. 200,01 eura - 250,00 eura 25 bodova
4. 250,01 eura – 300,00 eura 20 bodova
5. 300,01 eura – 350,00 eura 15 bodova
6. 350,01 eura – 400,00 eura 10 bodova

***Deficitarnost zanimanja***

Dodatno će se bodovati s 20 bodova deficitarna zanimanja na području Osječko-baranjske županije i to temeljem statistike Hrvatskog zavoda za zapošljavanje, Područne službe Osijek.

***Prvenstvo kod jednakog broja bodova***

Ako na listama prvenstva dva ili više kandidata ostvare jednak broj bodova, prednost se utvrđuje ovim redoslijedom:

1. kandidat s nižim prihodima po članu kućanstva
2. kandidat koji se obrazuje za deficitarno zanimanje
3. kandidat koji je ostvario veći broj bodova po osnovi uspjeha u prethodnom obrazovanju
4. kandidat koji u prethodnoj godini nije primao stipendiju Općine Ernestinovo
5. **UČENIČKE STIPENDIJU ZA IZVRSNOST**

***Opći uspjeh***

Kriteriji za utvrđivanje liste prvenstva za dodjelu r učeničke stipendije za izvrsnost Općine Ernestinovo po osnovi općeg uspjeha u školovanju su dobivaju se izračunavanjem prosjeka ocjena prethodnog razreda:

**Prosjek ocjena x 15 = broj bodova**

Dodatni bodovi za opći uspjeh dodjeljuju se kako slijedi:

1. sudjelovanje na županijskom natjecanju 10 bodova
2. sudjelovanje na državnom natjecanju 20 bodova
3. sudjelovanje na međunarodnom natjecanju 30 bodova
4. nagrada dekana 10 bodova
5. nagrada rektora 20 bodova
6. objava znanstvenog ili stručnog rada

kandidata u domaćoj ili stranoj publikaciji 15 bodova

***Socijalni status kandidata***

Dodatno će se bodovati socijalni status kandidata kako slijedi:

1. dijete bez oba roditelja 40 bodova
2. dijete bez odgovarajuće roditeljske skrbi 40 bodova
3. dijete smrtno stradalog, zatočenog ili nestalog

hrvatskog branitelja iz Domovinskog rata 30 bodova

1. dijete invalida Domovinskog rata 20 bodova
2. dijete samohranog roditelja 20 bodova
3. dijete iz kućanstva koje je korisnik zajamčene

minimalne naknade 15 bodova

1. za svakog člana kućanstva osim podnositelja prijave

koji se redovito školuje, a ne prima stipendiju 10 bodova

***Prihodi kućanstva***

Kriteriji za bodovanje prihoda kućanstva boduju se ovisno o mjesečnim prihodima po članu kućanstva, kako slijedi:

1. manje od 150,00 eura 40 bodova
2. 150,01 eura – 250,00 eura 35 bodova
3. 250,01 eura – 300,00 eura 30 bodova
4. 300,01 eura – 350,00 eura 25 bodova
5. 350,01 eura – 400,00 eura 20 bodova
6. 400,01 eura - 450, 00 eura 15 bodova
7. 450,01 eura – 500,00 eura 10 bodova

***Deficitarnost zanimanja***

Dodatno će se bodovati s 20 bodova deficitarna zanimanja na području Osječko-baranjske županije i to temeljem statistike Hrvatskog zavoda za zapošljavanje, Područne službe Osijek.

***Prvenstvo kod jednakog broja bodova***

Ako na listama prvenstva dva ili više kandidata ostvare jednak broj bodova, prednost se utvrđuje ovim redoslijedom:

1. kandidat koji je ostvario veći broj bodova po osnovi uspjeha u prethodnom obrazovanju
2. kandidat s nižim prihodima po članu kućanstva
3. kandidat koji se obrazuje za deficitarno zanimanje
4. kandidat koji u prethodnoj godini nije primao stipendiju Općine Ernestinovo

Učenik može podnijeti prijavu za redovnu učeničku stipendiju i za učeničku stipendiju za izvrsnost. Ako ostvaruje pravo na obje stipendije, ostvariti će pravo na onu koja je za njega povoljnija.

1. **REDOVNE STUDENTSKE STIPENDIJE**

***Opći uspjeh***

Kriteriji za utvrđivanje liste prvenstva za dodjelu redovne studentske stipendije Općine Ernestinovo po osnovi općeg uspjeha dobivaju se izračunavanjem prosjeka ocjena prethodnih godina studija:

**Prosjek ocjena x 15 = broj bodova**

Dodatni bodovi za opći uspjeh dodjeljuju se kako slijedi:

1. sudjelovanje na županijskom natjecanju 10 bodova
2. sudjelovanje na državnom natjecanju 20 bodova
3. sudjelovanje na međunarodnom natjecanju 30 bodova
4. nagrada dekana 10 bodova
5. nagrada rektora 20 bodova
6. objava znanstvenog ili stručnog rada

kandidata u domaćoj ili stranoj publikaciji 15 bodova

***Socijalni status kandidata***

Dodatno će se bodovati socijalni status kandidata kako slijedi:

1. dijete bez oba roditelja 40 bodova
2. dijete bez odgovarajuće roditeljske skrbi 40 bodova
3. dijete smrtno stradalog, zatočenog ili nestalog

hrvatskog branitelja iz Domovinskog rata 30 bodova

1. dijete invalida Domovinskog rata 20 bodova
2. dijete samohranog roditelja 20 bodova
3. dijete iz kućanstva koje je korisnik zajamčene

minimalne naknade 15 bodova

1. za svakog člana kućanstva osim podnositelja prijave

koji se redovito školuje, a ne prima stipendiju 10 bodova

***Prihodi kućanstva***

Kriteriji za bodovanje prihoda kućanstva boduju se ovisno o mjesečnim prihodima po članu kućanstva, kako slijedi:

1. manje od 150,00 eura 40 bodova
2. 150,01 eura – 250,00 eura 35 bodova
3. 250,01 eura – 300,00 eura 30 bodova
4. 300,01 eura – 350,00 eura 25 bodova
5. 350,01 eura – 400,00 eura 20 bodova
6. 400,01 eura - 450, 00 eura 15 bodova
7. 450,01 eura – 500,00 eura 10 bodova

***Prvenstvo kod jednakog broja bodova***

Ako na listama prvenstva dva ili više kandidata ostvare jednak broj bodova, prednost se utvrđuje ovim redoslijedom:

1. kandidat s nižim prihodima po članu kućanstva
2. kandidat koji se obrazuje za deficitarno zanimanje
3. kandidat koji je ostvario veći broj bodova po osnovi uspjeha u prethodnom obrazovanju
4. kandidat koji u prethodnoj godini nije primao stipendiju Općine Ernestinovo
5. **ZA STUDENTSKE STIPENDIJE ZA IZVRSNOST**

***Opći uspjeh***

Kriteriji za utvrđivanje liste prvenstva za dodjelu studentske stipendije za izvrsnost Općine Ernestinovo po osnovi općeg uspjeha dobivaju se izračunavanjem prosjeka ocjena prethodnih godina studija:

**Prosjek ocjena x 15 = broj bodova**

Dodatni bodovi za opći uspjeh dodjeljuju se kako slijedi:

1. sudjelovanje na međunarodnom natjecanju 10 bodova
2. nagrada dekana 15 bodova
3. nagrada rektora 20 bodova
4. objava znanstvenog ili stručnog rada

kandidata u domaćoj ili stranoj publikaciji 20 bodova

***Prvenstvo kod jednakog broja bodova***

Ako na listama prvenstva dva ili više kandidata ostvare jednak broj bodova, prednost se utvrđuje ovim redoslijedom:

1. kandidat koji je ostvario veći broj bodova po osnovi uspjeha u prethodnom obrazovanju
2. kandidat koji u prethodnoj godini nije primao stipendiju Općine Ernestinovo

Student može podnijeti prijavu za redovnu stipendiju i za stipendiju za izvrsnost. Ako ostvaruje pravo na obje stipendije, ostvariti će pravo na onu koja je za njega povoljnija.

**DOKUMENTACIJA KOJA SE PODNOSI U PRIJAVI NA NATJEČAJ**

1. **Prijava na natječaj podnosi se na isključivo na obrascima koji su objavljeni uz ovaj natječaj:**

* OBRAZAC A – prijava za dodjelu redovne učeničke stipendije,
* OBRAZAC A1 – prijava za dodjelu učeničke stipendije za izvrsnost;
* OBRAZAC B – prijava za dodjelu redovne studentske stipendije,
* OBRAZAC B1 – prijava za dodjelu studentske stipendije za izvrsnost
* OBRAZAC C – Izjava o članovima zajedničkog kućanstva i prihodima kućanstva

Obrasce potpisuju samo punoljetne osobe, ako je učenik maloljetan, obrazac potpisuje roditelj ili skrbnik.

1. **Dokumenti koji se prilažu uz prijavu na natječaj (uz obrasce A, A1, B, B1 ) su sljedeći:**

**Obvezno se prilaže:**

* domovnica učenika/studenta – za sve stipendije
* rodne listove ili izvatke iz matice rođenih za sve članove kućanstva – ne stariji od 6 mjeseci od dana objave natječaja (iz e-Matične knjige ili iz matičnog ureda) - za obje učeničke i redovnu studentsku stipendiju
* uvjerenje o prebivalištu učenika/studenta – ne starije od dana objave natječaja – izdaje MUP – za sve stipendije
* potvrde nadležne Porezne uprave Ministarstva financija o visini dohotka za proteklu godinu godinu za sve članove kućanstva, uključujući i podnositelja prijave, odnosno potvrdu da pojedini član kućanstva nije korisnik mirovine– ne starije od dana objave natječaja – za obje učeničke i redovnu studentsku stipendiju
* OBRAZAC C – Izjava o članovima zajedničkog kućanstva i prihodima kućanstva – za obje učeničke i redovnu studentsku stipendiju;
* za učenike srednje škole prilaže se fotokopija svjedodžbe prethodnog razreda srednje škole – za obje učeničke stipendije
* ovjereni prijepis svih ocjena na studiju (za studente diplomskih studija uključiti i ocjene preddiplomskog studija) – ne starije od dana objave natječaja – za redovne studentske stipendije i studentske stipendije za izvrsnost

**Dodatni prilozi, koji nisu obvezni, ali donose dodatne bodove:**

* dokaze o sudjelovanju na natjecanjima (županijskom, državnom, međunarodnom)
* dokaze o dodjeli nagrade dekana ili rektora
* dokaz o objavi znanstvenog ili stručnog rada u domaćoj ili stranoj publikaciji
* rješenje Centra za socijalnu skrb o priznavanju prava na zajamčenu minimalnu naknadu
* potvrda o statusu hrvatskog ratnog vojnog invalida iz Domovinskog rata (za roditelja)
* potvrdu o statusu djeteta smrtno stradalog, zatočenog ili nestalog hrvatskog branitelja iz Domovinskog rata
* dokaz da se radi o djetetu bez oba roditelja odnosno djetetu samohranog roditelja – npr. smrtni list ili izvadak iz matice umrlih za jednog ili oba roditelja, rješenje o oduzimanju roditeljskog prava roditelju i sl.
* dokaze da se radi o djetetu bez odgovarajuće roditeljske skrbi – npr. odluka o oduzimanju roditeljskog prava, dokaze o smještaju u dom za nezbrinutu djecu i sl.
* potvrdu škole ili visokog učilišta o redovitom školovanju – ako u kućanstvu ima članova koji se redovito školuju

1. **GUBITAK PRAVA NA STIPENDIJU I RASKID UGOVORA**

Korisnik stipendije gubi pravo na stipendiju u sljedećim slučajevima:

1. ako se utvrdi da je pravo na stipendiju ostvario na temelju neistinitih podataka
2. ako u tekućoj školskoj/akademskoj godini prekine školovanje, odnosno ne stekne uvjet za upis u višu godinu studija
3. ako pravomoćno bude osuđen na kazneno djelo i zbog toga isključen iz obrazovanja dulje od 3 mjeseca
4. ako započne primati stipendiju iz drugih izvora.

Općina Ernestinovo pridržava pravo jednostranog raskida ugovora o stipendiranju u svim navedenim slučajevima, te može zahtijevati povrat isplaćenih stipendija, uvećanih za zatezne kamate.

**Prijave na Natječaj podnose se na adresu:**

**OPĆINA ERNESTINOVO**

**Vladimira Nazora 64**

**31215 Ernestinovo**

**na koverti treba napisati:**

**„Ne otvaraj – natječaj za\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ stipendiju“**

**(navesti stipendiju za koju se natječe; redovnu učeničku stipendiju**

**/ učeničku stipendiju za izvrsnost/**

**redovnu studentsku stipendiju/ studentsku stipendiju za izvrsnost)**

**Prijave moraju biti dostavljene u Općinu Ernestinovo, bez obzira na način dostave najkasnije do 21. listopada 2024. godine do 14:00 sati za sve stipendije.**

**Datum predaje pošti neće se uzimati u obzir, ako prijava do navedenog roka ne bude dostavljena Općini Ernestinovo.**

**Neće se razmatrati prijave koje ne sadrže potpunu dokumentaciju, kao ni nepravodobno podnesene prijave.**

Općinska načelnica donijet će Odluku o dodjeli stipendije Općine Ernestinovo u roku 30 dana od isteka roka za podnošenje prijava na natječaj.

Odluka o dodjeli stipendije, zajedno s listom prvenstva, obvezno se objavljuje na službenoj mrežnoj stranici Općine Ernestinovo. Kandidatima će na e-mail adrese biti poslana obavijest o objavi odluke na Internet stranicama Općine Ernestinovo.

Nezadovoljni kandidat može u roku 8 dana od dana objave odluke i liste prvenstva podnijeti prigovor općinskoj načelnici, koja će odlučiti o prigovoru u roku 8 dana od dana zaprimanja prigovora.

Odluka o prigovoru je konačna.

Na temelju konačne odluke o dodjeli stipendije općinska načelnica i korisnik stipendije zaključuju ugovor o stipendiranju.

Prije sklapanja ugovora o stipendiranju kandidat ili njegov roditelj odnosno skrbnik dužni su dostaviti izjavu da ne primaju stipendiju po drugoj osnovi, ovjerenu kod javnog bilježnika. Izjava se daje pod punom kaznenom i materijalnom odgovornošću, a za maloljetne kandidate izjavu daje roditelj ili skrbnik.

**NAPOMENE:**

Obrazac je potrebno ispuniti **na računalu ili** **čitkim rukopisom (velikim tiskanim slovima)** po točkama:

1. Podatci o učeniku/studentu
2. Kriteriji za utvrđivanje liste prvenstva
3. Podatci o školovanju/studiju

te priložiti i ostale dokumente koji su navedeni u Natječaju odnosno obrascima prijave.

**Podatke o tijeku školovanja/studiju popunjava i ovjerava** škola, odnosno visoko učilište koje kandidat pohađa.

Za **malodobne kandidate** prijavu ispunjava i potpisuje **zakonski zastupnik kandidata ili skrbnik**, koji također ispunjava i potpisuje izjavu o zajedničkom kućanstvu.

Općinska načelnica

Marijana Junušić, univ.spec.oec.v.r.